Diari Oficial de la Generalitat Valenciana


Sumari del DOGV 7986, del 23-02-2017 (2017/1326)

RESOLUCIÓ de 6 de febrer de 2017, del Servei Territorial d'Indústria i Energia d'Alacant, per la qual s'atorga a Redexis Gas, SA, l'autorització administrativa per a la construcció de la xarxa de distribució de gas natural al municipi de Callosa de Segura i s'aprova el projecte-addenda tècnic d'execució. Expedient número CBREDE/2014/26/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7986

Data del DOGV
:   23-02-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/1326


Data del document
:   06-02-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 6 de febrer de 2017, del Servei Territorial d'Indústria i Energia d'Alacant, per la qual s'atorga a Redexis Gas, SA, l'autorització administrativa per a la construcció de la xarxa de distribució de gas natural al municipi de Callosa de Segura i s'aprova el projecte-addenda tècnic d'execució. Expedient número CBREDE/2014/26/03. [2017/1326]  
Antecedents de fet  
Amb data 10 de juny de 2015, Redexis Gas, SA, a través de representant degudament acreditat, va presentar davant del Servei Territorial d'Indústria i Energia d'Alacant, les sol·licitud següents:  
- Autorització administrativa per a la construcció de la xarxa de distribució de gas natural al municipi de Callosa de Segura, província d'Alacant.  
- Aprovació del projecte-addenda tècnic d'execució.  
A l'escrit de presentació d'aquestes peticions s'adjunta la documentació següent:  
- Projecte-addenda tècnic per a l'execució de les esmentades instal·lacions, firmat per tècnic competent acompanyat de la declaració responsable de 29 de maig de 2014.  
- Separates per a l'obtenció de l'informe corresponent i les condicions tècniques:  
- De l'Ajuntament de Callosa de Segura.  
- Del Servei Territorial de Medi Ambient d'Alacant.  
- Del Departament de Carreteres de la Diputació Provincial d'Alacant.  
- De l'Administrador d'Infraestructures Ferroviàries (ADIF).  
- De Telefónica de España, SAU.  
- D'Iberdrola Distribución Eléctrica, SAU.  
El procediment administratiu corresponent a aquesta sol·licitud ha sigut tramitat amb l'expedient de referència CBREDE/2014/26/03, incoat a aquest efecte pel Servei Territorial d'Indústria i Energia Alacant.  
Per la seua relació amb la instal·lació sol·licitada constitueixen antecedents a ressenyar els actes administratius següents:  
- Resolució de 17 de setembre de 1998, de la Conselleria d'Ocupació, Indústria i Comerç, sobre la concessió administrativa a la Distribuidora de Gas Canalizado de la Comunidad Valenciana, SA, per a la prestació del servei públic de distribució i subministrament de gas canalitzat, per a usos domèstics, comercials i a xicotetes indústries, al terme municipal de Callosa de Segura de la província d'Alacant. Expedient número ECBA/1996/127.  
- Resolució de 4 de maig de 2006, del Servei Territorial d'Energia d'Alacant, per la qual s'autoritza Gas Alicante, SAU (anteriorment Distribuidora de Gas Canalizado de la Comunidad Valenciana, SA), per a l'execució de les instal·lacions i proves del projecte de la xarxa de canalitzacions de gas natural per a usos domèstics i comercials al municipi de Callosa de Segura. Expedients números ECBA/1996/127 i CBREDE/2006/28/03.  
- Resolució de 7 de maig de 2007, de la Direcció General d'Energia, per la qual s'atorga a Gas Alicante, SAU, l'autorització administrativa per a la construcció de les instal·lacions corresponents al gasoducte denominat Antena Redován-Callosa de Segura i les seues instal·lacions auxiliars, als termes municipals de Redován, Orihuela i Callosa de Segura, a la província d'Alacant, s'aprova el projecte d'execució i es declara en concret la seua utilitat pública. Expedient CBREDE 2006/58/03.  
- Resolució de 13 de gener de 2015, del director general d'Energia, per la qual s'atorga l'autorització administrativa per a la transmissió de titularitat, a favor de Redexis Gas, SA, de les instal·lacions de transport secundari i de distribució de gas natural, radicades a la Comunitat Valenciana la competència de la qual correspon a la Generalitat, que figuren a nom de Redexis Gas Transporte, SLU, i Redexis Gas Distribución, SAU. Expedient número CBREDE 2014/18/03.  
- Resolució de 3 de juny de 2016, del Servei Territorial d'Indústria i Energia d'Alacant, per la qual s'atorga a Redexis Gas, SA, l'autorització administrativa per a la construcció d'una planta satèl·lit de gas natural liquat (GNL) i l'antena amb MOP 5 bar per a subministrament de gas natural a la xarxa de distribució de Callosa de Segura, al terme municipal de Callosa de Segura, província d'Alacant i s'aprova el projecte tècnic d'execució. Expedient número CBREDE/2014/33/03.  
La sol·licitud de l'autorització administrativa junt amb el projecte-addenda tècnic per a l'execució de la xarxa de distribució de gas natural al municipi de Callosa de Segura, ha sigut objecte d'informació pública als efectes previstos en l'article 78 del Reial decret 1434/2002, de 27 de desembre, durant el termini de 20 dies en:  
- El Diari Oficial de la Generalitat Valenciana número 7585, de 4 d'agost de 2015.  
- El Butlletí Oficial de la Província d'Alacant número 152, de 10 d'agost de 2015.  
- El diari Información, amb data de 27 d'agost de 2015.  
- El diari La Verdad, amb data de 27 d'agost de 2015.  
D'acord amb la documentació que hi ha en l'expedient no s'han presentat al·legacions.  
D'acord amb el procediment reglamentàriament establit, a fi que, en el termini de 20 dies presentaren la seua conformitat o oposició a l'autorització sol·licitada i emeteren, si procedia, les condicions tècniques oportunes al projecte de la instal·lació, es va remetre separata d'aquest, referida a la part de la instal·lació corresponent, a les següents administracions, organismes i empreses de servei públic o d'interés general, els béns o drets de les quals a càrrec seu, puguen ser afectats per aquesta, amb el resultat que, en síntesi, es detalla:  
- Ajuntament de Callosa de Segura. Amb data 11 d'agost de 2015, es rep l'escrit de l'Ajuntament en què sol·licita informació relativa a la vigència i titularitat de la concessió administrativa per a la prestació del servei públic de distribució i subministrament de gas canalitzat, per a usos domèstics, comercials i a xicotetes indústries, al terme municipal de Callosa de Segura de la província d'Alacant, atorgada amb data del 17 de setembre de 1998, per la Conselleria d'Ocupació, Indústria i Comerç a l'empresa Distribuidora de Gas Canalizado de la Comunitat Valenciana, SA (expedient número ECBA/1996/127). Amb data 9 de setembre de 2015, es trasllada la informació sol·licitada i es reitera novament la sol·licitud de l'informe corresponent sobre les instal·lacions projectades, no consta pronunciament a aquest efecte.  
  
- Departament de Carreteres de la Diputació Provincial d'Alacant. Amb data 6 de juliol de 2015, emet un informe en què indica no ser el titular de les carreteres afectades pel projecte.  
- Administrador d'Infraestructures Ferroviàries (ADIF). Amb data 12 d'agost de 2015, emet un informe favorable i se subjecta a les condicions contingudes en aquest.  
- Servei Territorial de Medi Ambient d'Alacant. Amb data 15 de setembre de 2015, emet un informe favorable i se subjecta a les condicions que fixe l'Ajuntament.  
- Iberdrola Distribución Eléctrica, SAU. Es va sol·licitar informe amb data 29 de juny de 2015, que es va reiterar novament amb data 7 de setembre de 2015, no consta pronunciament a aquest efecte.  
- Telefónica de España, SAU. Per mitjà d'un escrit de data 27 d'agost de 2015, emet un informe favorable i se subjecta a les condicions contingudes en aquest.  
Remesos al sol·licitant els pronunciaments i les condicions tècniques presentades, consta en l'expedient la manifestació de l'acceptació per aquell de cada un d'aquests.  
Les instal·lacions objecte d'aquest projecte, per a les quals se sol·licita l'autorització administrativa i l'aprovació del projecte d'execució, constitueixen instal·lacions de distribució de gas natural.  
El sol·licitant, Redexis Gas, SA, està inscrit en el Registre administratiu de distribuïdors de combustibles gasosos per canalització del Ministeri d'Energia, Turisme i Agenda Digital.  
La documentació tècnica acompanyada reuneix una definició i concreció de les característiques tècniques i de traçat i s'ajusta al que estableix l'article 76 i 83 del Reial decret 1434/2002, de 27 de desembre.  
  
En compliment del punt segon de la Resolució de 17 de setembre de 1998, de la Conselleria d'Ocupació, Indústria i Comerç, sobre concessió administrativa, Gas Alicante, SAU (actualment Redexis Gas, SA), va presentar un projecte per a l'execució de les instal·lacions de la xarxa de canalitzacions de gas natural per a usos domèstics i comercials al municipi de Callosa de Segura, que va ser autoritzat per mitjà de la Resolució de 4 de maig de 2006, del Servei Territorial d'Energia d'Alacant (expedients ECBA/1996/127 i CBREDE/2006/28/03). Posteriorment, per mitjà de la Resolució de 7 de maig de 2007, la Direcció General d'Energia (expedient CBREDE 2006/58/03), va autoritzar les instal·lacions de gas natural corresponents a l'alimentació de la dita xarxa de distribució, consistents en la construcció del gasoducte denominat Antena Redován-Callosa de Segura.  
Amb data 10 de juny de 2015, Redexis Gas, SA, presenta una addenda al projecte inicial de la xarxa de distribució de gas natural al municipi de Callosa de Segura, i adopta una nova solució d'alimentació a la dita xarxa, per mitjà de la construcció una planta satèl·lit de gas natural liquat (GNL) i una antena de polietilé PE 100 SDR 17,6 i DN 160 mm, amb MOP 5 bar.  
L'addenda al projecte inicial de la xarxa de distribució de gas natural al municipi de Callosa de Segura, substitueix en la seua totalitat la xarxa de distribució inicial continguda en el projecte autoritzat per mitjà de la Resolució de 4 de maig de 2006, del Servei Territorial d'Energia d'Alacant (expedient CBREDE 2006/28/03/), per la qual procedeix deixar sense efecte el referit expedient.  
La finalitat que es persegueix amb la construcció d'aquestes instal·lacions és dotar d'infraestructura gasista al municipi de Callosa de Segura, per a poder realitzar el subministrament de gas natural i així satisfer les necessitats domèstiques i comercials de la zona, segons la sol·licitud i documentació presentades.  
La connexió de la xarxa de distribució de gas natural projectada es realitzarà en el punt final de l'antena amb MOP 5 bar, autoritzada a Redexis Gas, SA, per mitjà de la Resolució de 3 de juny de 2016, del Servei Territorial d'Indústria i Energia d'Alacant (expedient CBREDE/2014/33/03), al carrer Reina Fabiola, del terme municipal de Callosa de Segura.  
En el projecte es defineixen les instal·lacions corresponents a la xarxa de distribució de gas natural a realitzar, segons pla número 2/6, Planta general, al terme municipal de Callosa de Segura.  
  
Fonaments de dret  
La instrucció i resolució d'aquest procediment administratiu correspon a la Generalitat, per estar la instal·lació objecte d'aquest radicada íntegrament en territori de la Comunitat Valenciana, i no estar enquadrada en les previstes que són competència de l'Administració General de l'Estat d'acord amb l'article 3.2.c de la Llei 34/1998, de 7 d'octubre, del sector d'hidrocarburs.  
D'acord amb el que disposa l'article 73.2 de la Llei 34/1998, de 7 d'octubre, del sector d'hidrocarburs, l'article 2.2.b de l'Ordre, de 9 de febrer de 2001, de la Conselleria d'Indústria i Comerç, i l'article 22 del Decret 157/2015, de 18 de setembre, del Consell, pel qual aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria i Energia d'Alacant la resolució d'aquest procediment.  
  
Les concessions administratives queden substituïdes de ple dret per autoritzacions administratives de les establides en el títol IV de la Llei 34/1998, de 7 d'octubre, del sector d'hidrocarburs, i habiliten el titular per a l'exercici de les activitats, per mitjà de les instal·lacions corresponents, que constituïren l'objecte de les concessions extingides, d'acord amb el que preveu la seua disposició addicional sisena.  
D'acord amb el que disposa l'article 55.1.b de la Llei 34/1998, de 7 d'octubre, del sector d'hidrocarburs, les instal·lacions de distribució de gas natural requereixen l'autorització administrativa prèvia.  
D'acord amb l'article 70.1.b del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural les instal·lacions de distribució de gas natural, la construcció o l'establiment d'aquestes requereix l'aprovació del projecte d'execució o detall d'aquestes.  
Els sol·licitants d'autoritzacions d'instal·lacions de distribució de gas natural han de tindre els requisits establits per a l'exercici de l'activitat de distribució en el capítol II del títol II del Reial decret 1434/2002, de 27 de desembre.  
Els sol·licitants d'autoritzacions per a instal·lacions de gas hauran d'acreditar prou el compliment dels requisits establits en l'article 73.3 de la Llei 34/1998, de 7 d'octubre, del sector d'hidrocarburs.  
D'acord amb l'article 73.5 de la Llei 34/1998, i l'article 81.7 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, les autoritzacions d'instal·lacions de distribució han de contindre tots els requisits que hagen de ser observats en la seua construcció i explotació, la delimitació de la zona en què s'ha de prestar el subministrament, els compromisos d'expansió de la xarxa en la dita zona que ha d'assumir l'empresa sol·licitant i el termini per a l'execució de les dites instal·lacions i la seua caracterització.  
Considerant el que disposa el capítol V, Distribució de combustibles gasosos per canalització, del títol IV, Ordenació del subministrament de gasos combustibles per canalització, de la Llei 34/1998, de 7 d'octubre, del sector d'hidrocarburs, i en el capítol II, Autoritzacions per a la construcció, ampliació, modificació i explotació d'instal·lacions, del títol IV, Procediments d'autorització de les instal·lacions d'emmagatzematge, regasificació, transport i distribució, del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, aquest últim per ser dret supletori a la Comunitat Valenciana, per no tindre regulació autonòmica en matèria de procediment d'autorització d'instal·lacions de distribució de gas natural canalitzat.  
  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar a Redexis Gas, SA, l'autorització administrativa per a la construcció de la xarxa de distribució de gas natural al municipi de Callosa de Segura, província d'Alacant.  
Segons la documentació tècnica, les principals característiques de les instal·lacions de gas natural són les següents:  
  
CARACTERÍSTIQUES GENERALS  
Tipus de gas a distribuir Gas natural (segona família), amb els requisits mínims de qualitat vigents en cada moment.  
Municipi afectat Callosa de Segura.  
Zona geogràfica Terme municipal de Callosa de Segura, segons es mostra en el pla número 2/6 denominat Planta general, del projecte.  
XARXA DE DISTRIBUCIÓ  
Punt de connexió inicial La xarxa de distribució a executar connectarà amb l'antena de subministrament amb MOP 5 bar, autoritzada per mitjà de la Resolució de 3 de juny de 2016, del Servei Territorial d'Indústria i Energia d'Alacant (expedient CBREDE/2014/33/03), al carrer Reina Fabiola, del municipi de Callosa de Segura i titularitat de Redexis Gas, SA.  
Traçat La xarxa de distribució amb MOP 5 bar, partirà del carrer Reina Fabiola amb MOP 5 bar i conducció en PE SDR 17,6 DN 160, discorre al llarg dels carrers del municipi de Callosa de Segura, definits en els plans 3, 4, 5 i 6 (plans de traçat) del projecte-addenda.  
Caracterització tècnica de la xarxa de distribució La xarxa de distribució a executar tindrà una longitud de 9494 metres, segons el següent detall,  
  
Xarxa MOP 5 bar:  
- 643 m polietilé PE 100 SDR 17,6 DN 160  
€ 624 m polietilé PE 100 SDR 17,6 DN 110  
€ 1.306 m polietilé PE 100 SDR 17,6 DN 90  
€ 6 921 m polietilé PE 100 SDR 17,6 DN 63  
Fases d'execució Primera: a realitzar durant el primer semestre de 2017, segons pla Fase 1.  
Segona: a realitzar durant el segon semestre de 2017, segons pla Fase 2.  
Pressió màxima operació 5 bar  
Elements auxiliars - 6 vàlvules PE 2» amb 2 airejos  
- 3 vàlvules PE 3» amb 2 airejos  
Tipus constructiu Canalització soterrada en rasa  
  
  
  
El pressupost del projecte-addenda de les instal·lacions de gas natural objecte d'aquesta autorització és de quatre-cents setanta-un mil sis-cents setze euros amb vint-i-quatre cèntims d'euro (471 616,24 euros).  
  
Aquesta autorització administrativa s'atorga a l'empara del que disposa la Llei 34/1998, de 7 d'octubre, del sector d'hidrocarburs, i quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de nou mil quatre-cents trenta-dos euros amb trenta-dos cèntims d'euro (9432,32 euros), import del dos per cent (2 %) del pressupost total de les instal·lacions afectades que figuren en aquesta resolució, per a garantir el compliment de les seues obligacions, segons s'assenyala l'article 82 del Reial decret 1434/2002, de 27 de desembre. La dita fiança es constituirà a favor d'aquest servei territorial d'Indústria i Energia en l'Institut Valencià d'Administració Tributària, de la Conselleria d'Hisenda i Model Econòmic, de conformitat amb l'Ordre, de 14 de febrer de 1986, i l'Ordre, de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
  
Una vegada constituïda la fiança, abans del termini d'un mes des de la notificació d'aquesta resolució, el titular haurà de presentar en aquest servei territorial La carta de pagament-resguard emesa per l'esmentat institut, com a acreditació del compliment de l'esmentada obligació.  
La fiança serà tornada al titular d'aquesta autorització, amb la sol·licitud prèvia, una vegada que davant del Servei Territorial d'Indústria i Energia d'Alacant l'interessat justifique el compliment de les obligacions derivades d'aquesta autorització i el dit Servei Territorial formalitze l'acta de posada en marxa de les instal·lacions a què es refereix aquesta resolució.  
2. El titular de l'autorització complirà les obligacions que s'assenyalen en l'article 74 de la Llei 34/1998, de 7 d'octubre, del sector d'hidrocarburs, així com en el punt 3 de l'article 10 del Reial decret 1434/2002, de 27 de desembre, i la resta de l'ordenament jurídic aplicable a l'exercici d'aquesta activitat vigent en cada moment. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, així com d'acord amb les previsions arreplegades en els plans anuals d'ampliació de les xarxes de distribució que li siguen autoritzats, sense perjuí del que resulte de l'aplicació del règim reglamentàriament establit per a les connexions.  
  
3. El titular d'aquesta autorització tindrà, com a distribuïdor, els drets que assenyala l'article 75 de la Llei 34/1998, de 7 d'octubre, del sector d'hidrocarburs i l'article 10 del Reial decret 1434/2002, de 27 de desembre.  
4. Aquesta autorització en cap cas concedirà al titular drets exclusius d'ús, i s'atorga sense perjuí de tercers, i deixa a part els drets particulars, i sense perjuí, i independentment, de les concessions, llicències, permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
5. Serà causa de revocació de l'autorització l'incompliment de les condicions expressades en aquesta, la variació substancial de les característiques descrites en la documentació presentada i que ha determinat el seu atorgament o altres causes previstes en l'ordenament jurídic.  
  
  
Segon  
Aprovar el projecte-addenda d'execució presentat per a la construcció de la xarxa de distribució de gas natural en el municipi de Callosa de Segura, a la província d'Alacant, descrites en el punt primer d'aquesta resolució, redactat per tècnic titulat competent i amb la declaració responsable de data 29 de maig de 2014, i habilitar Redexis Gas, SA, a la construcció de la instal·lacions interessades, d'acord amb les condicions que s'indiquen a continuació:  
1. Les instal·lacions de gas natural hauran d'executar-se segons el projecte-addenda presentat i amb les condicions tècniques establides per les administracions, organismes i empreses de servei públic o d'interés general afectats per aquesta instal·lació i que han sigut acceptats pel titular. En cas que siga necessari introduir modificacions respecte de la documentació presentada i aprovada, el titular de la resolució haurà de sol·licitar prèviament a aquest servei territorial l'aprovació corresponent.  
2. La instal·lació a executar complirà, en tot cas, el que estableix el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i en especial, la seua Instrucció tècnica complementària ITC-ICG 01, Instal·lacions de distribució de combustibles gasosos per canalització, així com les disposicions i normes tècniques que li siguen d'aplicació. Així mateix la construcció de les instal·lacions aprovades per aquest acte administratiu hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'indústria i el desplegament reglamentari. Aquestes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
3. El termini d'execució de les obres serà de 12 mesos, comptadors a partir de la data en què es notifique la resolució. No obstant això, amb anterioritat a la finalització del termini, l'empresa peticionària podrà sol·licitar una ampliació concreta d'aquest per mitjà de sol·licitud motivada davant d'aquest servei territorial d'Indústria i Energia, i acompanyarà a aquest efecte la documentació justificativa de la demora i del cronograma de treballs previstos per al nou termini sol·licitat.  
4. El titular de la resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
5. Personal tècnic en la matèria adscrit al Servei Territorial d'Indústria i Energia podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació de la documentació tècnica presentada i al compliment de la legislació vigent i de les condicions d'aquesta resolució. A aquest efecte, el titular de la resolució haurà de comunicar amb l'adequada antelació l'inici de les obres. Així mateix, el titular de la resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució.  
  
6. Finalitzades les obres de construcció i realitzades les proves corresponents, el titular d'aquesta resolució sol·licitarà l'autorització d'explotació, d'acord amb el que preveu l'article 85 del Reial decret 1434/2002, de 27 de desembre. Amb la dita comunicació s'acompanyarà un certificat de direcció i final d'obra, subscrit per tècnic titulat competent, en el qual conste que la instal·lació s'ha realitzat d'acord amb la normativa i les especificacions previstes en el projecte d'execució aprovat, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan el mencionat certificat de direcció i final d'obra no estiga visat pel col·legi professional corresponent, s'acompanyarà de l'oportuna declaració responsable segons el que s'ha indicat en la Resolució de 22 d'octubre de 2010, de la Direcció General d'Energia.  
  
7. Aquest servei territorial, amb el tràmit previ del procediment oportú, deixarà sense efecte aquesta aprovació en qualsevol moment en què observe l'incompliment o la inobservança de les condicions imposades en aquesta.  
  
Tercer  
Ordenar:  
- La publicació de la resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La notificació de la resolució a Redexis Gas, SA, i a totes les administracions o organismes públics i empreses de serveis públics o serveis d'interés general que han intervingut, o pogut intervindre, en el procediment d'autorització, i les que han emés, o van haver d'emetre, condicions tècniques al projecte d'execució.  
Tot això de conformitat amb el que disposa l'article 81.5 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Contra aquesta resolució, que no posa fi a la via administrativa, podrà interposar-se un recurs d'alçada davant de la Direcció General d'Indústria i Energia (CA 9 d'Octubre. C/ Castán Tobeñas, 77, a València) en el termini d'un mes, comptador a partir de l'endemà a aquell en què tinga lloc la notificació d'aquesta, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
Alacant, 6 de febrer de 2017.- El cap del Servei Territorial d'Indústria i Energia: Matías P. Mas Gisbert.